Kommissionens beslutning

af 29. oktober 2002

om ændring af beslutning 97/296/EF om listen over tredjelande, hvorfra det er tilladt at indføre fiskerivarer til konsum, herunder Grønland, Ny Kaledonien, Costa Rica, Papua Ny Guinea, Surinam, Schweiz, Mozambique, Honduras, Kasakhstan og Forbundsrepublikken Jugoslavien

(meddelt under nummer K(2002) 4100)

(EØS-relevant tekst)

(2002/863/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995(1) om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr, ændret ved beslutning 2001/4/EF(2), særlig artikel 2, stk. 2 og 3, og

ud fra følgende betragtninger:

(1) I Kommissionens beslutning 97/296/EF(3), senest ændret ved beslutning 2002/473/EF(4), er der opstillet en liste over lande og områder, hvorfra det er tilladt at indføre fiskerivarer til konsum. Del I i bilaget indeholder listen over de lande og områder, der er omfattet af en særlig beslutning i henhold til direktiv 91/493/EØF, og del II listen over dem, der opfylder betingelserne i artikel 2, stk. 2, i beslutning 95/408/EF.

(2) I Kommissionens beslutning K(2002) 4091(5), K(2002) 4090(6), K(2002) 4088(7), K(2002) 4096(8), K(2002) 4092(9), K(2002) 4097(10), K(2002) 4094(11), K(2002) 4098(12) og K(2002) 4099(13) er der fastsat særlige betingelser for import af fiskerivarer og akvakulturprodukter med oprindelse i henholdsvis Grønland, Ny Kaledonien, Costa Rica, Papua Ny Guinea, Surinam, Schweiz, Mozambique, Honduras og Kasakhstan. Disse lande bør derfor indsættes i del I i bilaget.

(3) Forbundsrepublikken Jugoslavien har fremlagt oplysninger, hvoraf det fremgår, at landet opfylder betingelser svarende til dem, der er fastsat i EF-reglerne, og kan garantere, at de fiskerivarer, der eksporteres til EF, overholder sundhedsbestemmelserne i direktiv 91/493/EØF. Dette land bør derfor indsættes i del II af listen i bilaget. Ifølge de oplysninger og garantier, der er modtaget fra de jugoslaviske myndigheder, bør importen af fiskerivarer dog begrænses til vildtlevende fisk beregnet til direkte konsum. Oplysningerne fra de jugoslaviske myndigheder vedrører ikke Kosovo som defineret i resolution nr. 1244, som De Forenede Nationers Sikkerhedsråd afgav den 10. juni 1999, idet Kosovo er omfattet af en international civiladministration under ledelse af UNMIK (De Forenede Nationers mission i Kosovo). Det er derfor ikke muligt på nuværende tidspunkt at lade Kosovo være omfattet af del II af denne liste.

(4) Beslutning K(2002) 4091, K(2002) 4090, K(2002) 4088, K(2002) 4096, K(2002) 4092, K(2002) 4097, K(2002) 4094 og K(2002) 4098 træder i kraft 45 dage efter offentliggørelsen i De Europæiske Fællesskabers Tidende for at sikre, at der bliver den nødvendige overgangsperiode, og samme frist bør derfor gælde for gennemførelsen af nærværende beslutning. Da import af fiskerivarer fra Forbundsrepublikken Jugoslavien tillades for første gang ved denne beslutning og fra Kasakhstan ved beslutning K(2002) 4099, er der ikke behov for en sådan overgangsperiode, og tre dage er tilstrækkelig lang tid til at sikre offentliggørelse af tilladelsen, således at import fra disse lande er tilladt tre dage efter offentliggørelsen af disse beslutninger i De Europæiske Fællesskabers Tidende.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 97/296/EF affattes som anført i bilaget til nærværende beslutning.

Artikel 2

1. Denne beslutning anvendes fra den 20. december 2002.

2. Uanset stykke 1 kan medlemsstaterne tillade import af fiskerivarer fra Kasakhstan og fra Forbundsrepublikken Jugoslavien(14) fra den 8. november 2002.

Artikel 3

Denne beslutning er rettet til medlemsstaterne.

Udfærdiget i Bruxelles, den 29. oktober 2002.

På Kommissionens vegne

David Byrne

Medlem af Kommissionen

(1) EFT L 243 af 11.10.1995, s. 17.

(2) EFT L 2 af 5.1.2001, s. 21.

(3) EFT L 122 af 14.5.1997, s. 21.

(4) EFT L 163 af 21.6.2002, s. 29.

(5) If. s. 11 i dette nummer af Tidende.

(6) If. s. 6 i dette nummer af Tidende.

(7) If. s. 1 i dette nummer af Tidende.

(8) If. s. 33 i dette nummer af Tidende.

(9) If. s. 19 i dette nummer af Tidende.

(10) If. s. 38 i dette nummer af Tidende.

(11) If. s. 24 i dette nummer af Tidende.

(12) If. s. 43 i dette nummer af Tidende.

(13) If. s. 48 i dette nummer af Tidende.

(14) Ekskl. Kosovo som defineret i resolution nr. 1244 afgivet af De Forenede Nationers Sikkerhedsråd den 10. juni 1999.

BILAG

Liste over lande og områder, hvorfra det er tilladt at indføre fiskerivarer til konsum, uanset under hvilken form

I. Lande og områder, der er omfattet af en særlig beslutning i henhold til Rådets direktiv 91/493/EF

AL - ALBANIEN

AR - ARGENTINA

AU - AUSTRALIEN

BD - BANGLADESH

BG - BULGARIEN

BR - BRASILIEN

CA - CANADA

CH - SCHWEIZ

CI - CÔTE D'IVOIRE

CL - CHILE

CN - KINA

CO - COLUMBIA

CR - COSTA RICA

CU - CUBA

CZ - TJEKKIET

EC - ECUADOR

EE - ESTLAND

FK - FALKLANDSØERNE

GA - GABON

GH - GHANA

GL - GRØNLAND

GM - GAMBIA

GN - GUINEA CONAKRY

GT - GUATEMALA

HN - HONDURAS

HR - KROATIEN

ID - INDONESIEN

IN - INDIEN

IR - IRAN

JM - JAMAICA

JP - JAPAN

KR - SYDKOREA

KZ - KASAKHSTAN

LT - LITAUEN

LV - LETLAND

MA - MAROKKO

MG - MADAGASKAR

MR - MAURETANIEN

MU - MAURITIUS

MV - MALDIVERNE

MX - MEXICO

MY - MALAYSIA

MZ - MOZAMBIQUE

NA - NAMIBIA

NC - NY KALEDONIEN

NG - NIGERIA

NI - NICARAGUA

NZ - NEW ZEALAND

OM - OMAN

PA - PANAMA

PE - PERU

PG - PAPUA NY GUINEA

PH - FILIPPINERNE

PK - PAKISTAN

PL - POLEN

RU - RUSLAND

SC - SEYCHELLERNE

SG - SINGAPORE

SI - SLOVENIEN

SN - SENEGAL

SR - SURINAM

TH - THAILAND

TN - TUNESIEN

TR - TYRKIET

TW - TAIWAN

TZ - TANZANIA

UG - UGANDA

UY - URUGUAY

VE - VENEZUELA

VN - VIETNAM

YE - YEMEN

ZA - SYDAFRIKA

II. Lande og områder, der opfylder betingelserne i artikel 2, stk. 2, i Rådets beslutning 95/408/EF

AE - FORENEDE ARABISKE EMIRATER

AM - ARMENIEN(1)

AO - ANGOLA

AG - ANTIGUA & BARBUDA(2)

AN - NEDERLANDSKE ANTILLER

AZ - ASERBAJDSJAN(3)

BJ - BENIN

BS - BAHAMAS

BY - BELARUS

BZ - BELIZE

CG - REPUBLIKKEN CONGO(4)

CM - CAMEROUN

CY - CYPERN

DZ - ALGERIET

ER - ERITREA

FJ - FIJI

GD - GRENADA

HK - HONG KONG

HU - UNGARN(5)

IL - ISRAEL

KE - KENYA

LK - SRI LANKA

MM - MYANMAR

MT - MALTA

PF - FRANSK POLYNESIEN

PM - SAINT PIERRE OG MIQUELON

RO - RUMÆNIEN

SB - SALOMONØERNE

SH - SAINT HELENA

SV - EL SALVADOR

TG - TOGO

US - USA

YT - MAYOTTE(6)

YU - JUGOSLAVIEN(7)(8)

ZW - ZIMBABWE

(1) Kun godkendt i forbindelse med import af levende krebs (Astacus leptodactylus) til direkte konsum.

(2) Kun godkendt i forbindelse med import af fersk fisk.

(3) Kun godkendt i forbindelse med import af kaviar.

(4) Kun godkendt i forbindelse med import af fiskerivarer, der er fanget, frosset og indpakket i den endelige emballage til havs.

(5) Kun godkendt i forbindelse med import af levende dyr til direkte konsum.

(6) Kun godkendt i forbindelse med import af ferske uforarbejdede og ikke-tilberedte akvakulturprodukter.

(7) Ekskl. Kosovo som defineret i resolution nr. 1244 afgivet af De Forenede Nationers Sikkerhedsråd den 10. juni 1999.

(8) Kun godkendt i forbindelse med import af vildtlevende fisk beregnet til direkte konsum.